**CRITERII DE CALIFICARE PENTRU ETAPA NAŢIONALĂ A OLIMPIADEI DE CHIMIE 2018**

Pentru etapa naţională a Olimpiadei de chimie, ediţia 2018, judeţul Bacău va avea alocat un număr de 6 locuri.

Olimpiada de chimie se desfășoară în conformitate cu prevederile Metodologiei-cadru de organizare şi desfăşurare a competiţiilor şcolare nr. 3035/10.01.2012 şi a Regulamentului specific privind desfăşurarea Olimpiadei de chimie nr. 27169/27.01.2014. Criteriile pentru selectarea lotului județean, în urma consultării membrilor comisiei de organizare și a colegilor din consiliul consultativ, sunt:

1. Se califică elevul care a obținut cel mai mare punctaj de la fiecare clasa (clasa a VIII-a – 1 loc, clasa a IX-a – 1 loc, clasa a X-a – 1 loc, clasa a XI-a – 1 loc, clasa a XII-a – 1 loc).
2. Al 6-lea loc va fi ocupat de elevul cu punctajul cel mai mare, indiferent de clasa.
3. Pentru punctaje egale, al 6-lea loc se acordă elevului care a participat și a obținut rezultate la etapa națională a Olimpiadei de chimie in anii precedenți.
4. În cazul în care, nu se îndeplinește condiția de la punctul 3.(elevii au punctaje egale, dar nu au mai participat la olimpiada națională), locul al 6-lea se acorda elevului care a obținut un rezultat mai bun în anii precedenți la etapele județene.
5. Dacă un elev se retrage, locul va fi acordat următorului elev de la aceeași clasă, cu condiția să aibă punctajul de minim 70% din punctajul obținut de elevul care s-a retras.
6. Dacă nu este îndeplinit criteriul 5., locul se atribuie unui elev din altă clasă, care a obținut punctajul cel mai mare și îndeplinește condiția de a avea 70% din punctajul primului clasat la clasa respectivă
7. În cazul în care un elev se califică la etapa naţională la mai multe discipline, iar probele de concurs se desfăşoară simultan, acesta şi părintele/tutorele legal îşi vor exprima în scris opţiunea pentru disciplina la care elevul va participa la etapa naţională.

**Inspector şcolar ISJ Bacău**

**prof. Pruteanu Laura**